[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc126333940]Pirkimo sąlygų 2 priedas „Techninė specifikacija“

TECHNINĖ SPECIFIKACIJA 
1. Bendrosios nuostatos:
1.1. Pirkimo objektas: polimerazės grandininės reakcijos (PGR) reikmenys, reagentai (toliau - Prekės)
1.2. Visi techninėje specifikacijoje nurodyti techniniai reikalavimai nustato minimalias Perkančiajai organizacijai priimtinas technines charakteristikas. Tiekėjo siūlomos Prekės turi atitikti visas techninėje specifikacijoje nustatytas ribines reikšmes ir kitus privalomus reikalavimus.
1.3. Apibūdinant pirkimo objektą, techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
1.4. Jeigu apibūdinant pirkimo objektą techninėje specifikacijoje ir kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
1.5. Tiekėjo pateikiami dokumentai. Tiekėjas kartu su pasiūlymu turi nurodyti kiekvienos siūlomos prekės gamintoją, tikslų pavadinimą ir katalogo numerį bei pateikti gamintojo dokumentus ir (ar) kitus lygiaverčius objektyviai patikrinamus įrodymus, patvirtinančius atitiktį visiems techninės specifikacijos reikalavimams. Iš pateiktos informacijos turi būti galima objektyviai nustatyti siūlomų reagentų ir pradmenų technines bei funkcines savybes. Atitikčiai pagrįsti gali būti pateikiami gamintojo techniniai duomenų lapai, katalogai, naudotojo vadovai, gamintojo oficialiai paskelbta techninė informacija ir (ar) kiti lygiaverčiai objektyviai patikrinami įrodymai. Jeigu konkretus techninės specifikacijos reikalavimas pateiktoje gamintojo dokumentacijoje nėra aiškiai nurodytas, tiekėjas turi pateikti kitą lygiavertį objektyviai patikrinamą įrodymą, leidžiantį nustatyti atitiktį atitinkamam reikalavimui. Dokumentai gali būti pateikiami lietuvių arba anglų kalba. 
1.6. Prekės turi būti transportuojamos ir pristatomos laikantis gamintojo nustatytų transportavimo sąlygų. Ant pakuočių arba kartu pateikiamuose dokumentuose turi būti nurodytas partijos numeris, laikymo sąlygos ir galiojimo terminas. Individualiai gaminamiems pradmenims taip pat turi būti pateiktos jų sekos, fluoroforo žymė ir faktinis kiekvieno pradmens kiekis.	
Specialieji reikalavimai pirkimo objektui:
	Eil. Nr.
	Prekės pavadinimas
	Parametro minimalus  reikalavimas
	
 Kiekis vnt. 
	Siūlomų parametrų reikšmė
(pildo Tiekėjas)

	1
	2
	3
	4
	5

	1
	Fluoroforu žymėtas pradmenų rinkinys

	•	 Rinkinį turi sudaryti viena pradmenų pora: vienas pradmuo žymėtas fluoroforu 5′ gale, kitas – nežymėtas. Kiekvienas pradmuo pateikiamas atskirame mėgintuvėlyje.
•	 Pradmenys turi būti pagaminti pagal Pirkėjo pateiktas individualias nukleotidų sekas ir kiekvienai pradmenų porai nurodytą fluoroforą. Šią informaciją Pirkėjas pateiks ne vėliau kaip per 5 d. d. nuo Sutarties įsigaliojimo dienos.
•	Turi būti galimybė rinktis iš ne mažiau kaip šių fluoroforų FAM, TET, VIC, HEX, NED, PET.
•	 Kiekvieno pradmens faktinis pateikiamas kiekis mėgintuvėlyje turi būti ne mažesnis kaip 10 000 pmol.
•	Pradmenys turi būti išvalyti nudruskinimo arba lygiaverčiu metodu.
•	Pradmenų forma: turi būti pateikiami liofilizuotos formos.
•	Pradmenų paskirtis: turi tikti fragmentų analizės, genų ekspresijos ir genotipavimo tyrimams.
•	Turi būti galimybė transportuoti kambario temperatūroje.
•	Galiojimas: ne trumpiau kaip 12 mėn. nuo pagaminimo datos.
	17 vnt. (pradmenų porų)

	


	2
	Formamidas
	· Labai dejonizuotas formamidas, skirtas DNR fragmentų mėginiams paruošti elektrokinetinei injekcijai kapiliarinės elektroforezės sistemose. Turi būti tinkamas fragmentų analizei „SeqStudio Genetic Analyzer“ prietaisu. Tinkamumas turi būti pagrįstas gamintojo dokumentais arba kitais lygiaverčiais objektyviai patikrinamais įrodymais. Pakuotės bendras tūris – ne mažiau kaip 25 ml.
	2 vnt.
	

	3
	Dydžio standartas 
	· DNR dydžio standartas naudojimui su SeqStudio sekoskaitos prietaisu.
· Standartą turi sudaryti 16 viengrandžių DNR fragmentų, pažymėtų LIZ fluorescenciniu dažu.Fragmentų ilgis turi būti intervale nuo 35 iki 500 nukleotidų: 35, 50, 75, 100, 139, 150, 160, 200, 250, 300, 340, 350, 400, 450, 490, 500. 
· Pakuotė turi būti skirta ne mažiau kaip 800 fragmentų analizės reakcijų pagal gamintojo rekomenduojamą standarto kiekį vienam mėginiui.
	5 vnt.
	

	4
	PGR reakcijos mišinys Platinum II Hot-Start PCR Master Mix (2X) 
	
· Reakcijos mišinys turi būti paruoštas naudoti ir skirtas iki 5 kb ilgio DNR fragmentams amplifikuoti. Mišinys turi būti optimizuotas universalioms PGR sąlygoms, leidžiančioms taikyti 60 °C pradmenų prisijungimo temperatūrą pagal gamintojo rekomendacijas.
· Pateikiamas dukartinės koncentracijos (2X), mišinys turi būti bespalvis, be elektroforezės sekimo dažų.
· Mišinį turi sudaryti  hot start Taq DNR polimerazė, dNTP ir optimizuotas buferis. 
· Pakuotėje taip pat pateikiamas priedas, skirtas sunkioms ir GC turtingoms DNR sekoms amplifikuoti, bei vanduo be nukleazių.
·  Vienoje pakuotėje turi būti ne mažiau kaip 5 ml 2X PGR reakcijos mišinio, pakankamo ne mažiau kaip 200 reakcijų, kurių kiekvienos galutinis tūris – 50 µl.
	5 vnt.
	



2. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ aktualios redakcijos (toliau – Tvarkos aprašas) 4.1. ir  4.4.4.1, 4.4.4.2 papunkčiais: 
2.1. Tiekėjas privalo Prekes atvežti Pirkėjui ne kelių eismo piko valandomis, pirmadieniais − ketvirtadieniais nuo 10:00 iki 16:00 val., penktadieniais ir švenčių dienų išvakarėse nuo 10:00 iki 14:00 val. ir trumpiausiais galimais maršrutais.
2.2. Tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus.
2.3. Aplinkosauginiai kriterijai Pakuotėms:
2.3.1. Prekių antrinės ir tretinės pakuotės, jei tokių bus, turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
Kartu su pasiūlymu Tiekėjas privalo pateikti laisvos formos deklaraciją (įsipareigojimą) arba kitą lygiavertį dokumentą, patvirtinantį, kad Sutarties vykdymo metu bus laikomasi aukščiau nurodytų aplinkosauginių reikalavimų.

